**Sqarimet për ndryshimin e Statutit të Komunës së Gjakovës**

Baza ligjore e Draft Statutit të Komunës është në Ligjin Nr. 03/L-040 për Vetëqeverisjen Lokale, si dhe legjislacionin e aplikueshëm në Republikën e Kosovës për secilën fushë të qeverisjes lokale dhe kompetencave të institucioneve publike.

Ndryshimet në Statut janë kryesisht në harmonizimin me legjislacionin në fuqi, si dhe riformulimi i emërtimeve të termeve. Krahasimet ndërmjet Statutit si dhe Draft Statutit janë si në vijim:

1. Në nenin 3 të Draft Statutit është ndryshuar Selia e Komunës së Gjakovës me adresën e re.
2. Shkronja (f) në nenin 15 të draft statutit është riformuluar nga (*ofrimin dhe mirëmbajtjen e shërbimeve publike dhe shërbimeve komunale, përfshirë furnizimin me ujë, kanalizimin dhe drenazhin, trajtimin e ujërave të zeza, menaxhimin e mbeturinave, rrugëve lokale, transportit lokal, skemave të nxehjes lokale dhe shërbimin e zjarrfikësve*) në (*Komuna merr pjesë në përmirësimin e infrastrukturës: përfshirë furnizimin me ujë, kanalizimin dhe drenazhin, trajtimin e ujërave të zeza, menaxhimin e mbeturinave, rrugëve lokale, trafiku dhe transporti lokal, skemave të ngrohjes lokale dhe shërbimin e zjarrfikësve. Këto shërbime mund të delegohen tek Ndërmarrjet Publike përkatëse*).
3. Në nenin 32 paragrafi 2 i draftit është riformuluar nga: (*Procesverbalin e mban një shërbyes civil komunal, i caktuar nga shefi i personelit*) në (*Procesverbalin e mban një shërbyes civil nga Sektori për Punë të Kuvendit Komunal*).
4. Paragrafi 3 i nenit 39 është shtuar në draft statut siç përcaktohen me aktet nënligjore, që ka të bëjë me komitetet e Kuvendit.
5. Në nenin 50 të draft statutit është shtuar një drejtori dhe janë bërë disa përmirësime në emërtime të drejtorive.
6. Paragrafi 3 dhe 4 i nenit 51 të draft statutit është shtuar që ka të bëjë me detyrat dhe përgjegjësit e Drejtorëve.
7. Neni 53 të draft statutit është ndryshuar plotësisht për shkak të emërtimeve të sektorëve dhe njësive përkatëse duke u bazuar në legjislacionin në fuqi dhe në fushat e nevojshme të Komunës.
8. Nga neni 50 deri në nenin 60 të Statutit janë larguar për shkak se: Detyrat dhe përgjegjësit e Drejtorive komunale përcaktohen me ligje të veçanta për fushat e drejtorive, si dhe do të përcaktohen me rregullore të brendshme komunale*.*
9. Neni 63 i Statutit që ka të bëjë me Menaxherin e Personelit është riformuluar sipas legjislacionit të veçantë në fuqi.
10. Neni 56 dhe 57 i draft statutit është shtuar, që ka të bëjë me detyrat e zyrtarëve publik sipas parimeve të ligjit të veçantë në fuqi.
11. Neni 78 i Statutit është ndryshuar si në nenin 71 të Draft Statutit, që ka të bëjë me auditorin e brendshëm duke u bazuar në ligjin në fuqi.
12. Neni 73 i Draft Statutit që është shtuar ka të bëjë me menaxhimin e pasurisë së Komunës, duke u bazuar në Ligjin Nr. 03/L-040 për Vetëqeverisjen Lokale, si dhe ligjet e veçanta që e trajtojnë çështjen e pasurisë publike.
13. Nga neni 81 deri tek neni 91 i statutit janë larguar për shkak se: marrëdhëniet ndërmjet nivelit qendror dhe lokal, janë të rregulluara me Ligjin Nr. 03/L-040 për Vetëqeverisjen Lokale, si dhe me aktet nënligjore që burojnë nga ky ligj. Aktet nënligjore që trajtojnë këtë kapitull kanë pësuar ndryshime, po ashtu kohë pas kohe pësojnë ndryshime nga niveli qendror. Në këtë rast, çështjet që kanë të bëjnë me marrëdhëniet ndërmjet këtyre niveleve do të procedohen siç përcaktohen në legjislacionin të aplikueshëm në fuqi.

Në draft statut ka edhe ndryshime brenda dispozitave por pa e ndryshuar qëllimin e dispozitave.